**** **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# *Draftul* DECIZIEI ETAPEI DE INCADRARE

## Nr. din …… 01.2023

Ca urmare a notificării adresate de către **S.C. LUAR COM S.R.L., BILAN MIRELA, FETCU LAURENȚIU IONEL, FETCU CARMEN ELENA, S.C. MARLIN TUR S.R.L., ILI VASILE CRISTINEL, ILI DANIELA ANGELA** cu domiciliul în mun. Suceava, județul Suceava privind planul „**Elaborare Plan Urbanistic Zonal cu Regulament de Urbanism aferent în baza unui aviz de oportunitate, pentru construire centru comercial, gospodărie de apă și împrejmuire, amenajare parcare, amenajare acces, amplasare mijloace publicitare, sistematizare verticală, amplasare post de transformare, racorduri/branșamente la rețelele urbane de utilități**”, propus a fi amplasat în mun. Suceava, b-dul 1 Decembrie 1918, județul Suceava, înregistrată la APM Suceava cu nr. 15693/20.12.2022, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 (republicată) privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava**

* ca urmare a consultării autorităţilor publice participante în cadrul şedinţei Comitetului Special Constituit din data de 12.01.2023;
* în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 (republicată) privind stabilirea procedurii de realizare a evaluării de mediu pentru planuri şi programe;
* în baza completărilor depuse la A.P.M. Suceava conform solicitărilor C.S.C., înregistrate cu nr. 393/12.01.2023, respectiv:
* Aviz nr.1137454/09.01.2023 emis de către Inspectoratul pentru Situații de Urgență " Bucovina" al județului Suceava;
* Notificare nr.674/10.01.2023 emisă de către Direcția de Sănătate Publică Județeană Suceava;
* în lipsa comentariilor motivate din partea publicului interesat,

**decide:**

**Planul „Elaborare Plan Urbanistic Zonal cu Regulament de Urbanism aferent în baza unui aviz de oportunitate, pentru construire centru comercial, gospodărie de apă și împrejmuire, amenajare parcare, amenajare acces, amplasare mijloace publicitare, sistematizare verticală, amplasare post de transformare, racorduri/branșamente la rețelele urbane de utilități”, propus a fi amplasat în propus a fi amplasat în mun. Suceava, b-dul 1** **Decembrie 1918** **județul** **Suceava**, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Planul urmărește modificarea reglementărilor urbanistice stabilite prin documentația de urbanism PUZ E85 –intrare E 85 în municipiul Suceava aprobată prin HCL Suceava nr.313/2005, care să permită realizarea unei zone comerciale. Zona studiată prin prezenta documentație de urbanism face parte din teritoriul reglementat prin PUZ E85v în municipioul Suceava, ca fiind o zonă preponderent rezidențială, dar și zone comerciale și de servicii.

Documentația PUZ are la bază Certificatul de Urbanism nr.249/03.03.2022 eliberat de Primăria Municipiului Suceava și Avizul de Oportunitate nr.9/03.10.2022.

În prezent terenul în suprafață de 9750 mp identic cu parcela cadastrală numărul 57708, situat pe B-dul 1 Decembrie 1918, în intravilanul Municipiului Suceava, terenul în suprafață de 699 mp identic cu parcela cadastrală numărul 57607 situat pe B-dul 1 Decembrie 1918, în intravilanul Municipiului Suceava și terenul în suprafață de 300 mp identic cu parcela cadastrală numărul 57621 proprietatea soților Ili Vasile Cristinel și Ili Daniela Angela are drept folosință actuală teren arabil.

Având în vedere faptul că terenul ce a generat PUZ este alcătuit din 3(trei) parcele înregistrate în cartea funciară cu NC 57708, NC 57607, NC 57621, aceste parcele fiind amplasate diferit, se propune definirea a două zone funcționale, definite SUBZONA 1 și SUBZONA 2 după cum urmează:

SUBZONA 1 (nr.cad.57708) 9750,00 mp

SUBZONA 2(nr.cad. 57607, 57621) 999,00 mp

TOTAL SUPRAFAȚĂ REGLEMENTATĂ 10749,00 mp

**Vecinătăți:**

**Vecinătăți existente SUBZONA 1**

- la Nord – Vest: B-dul 1 Decembrie 1918;

- la Est: proprietăți private – nr. cad. 38486, 57707;

- la Sud: proprietati private – nr.cad. 57716,57715;

- la Vest: proprietăți private – nr.cad. 45070,45862,30615; teren necadastrat (nr.Top. 1245/44).

**Vecinătăți existente SUBZONA 2**

* la nord – vest: proprietate privată – nr.cad. 50625;
* la est – proprietate privată – nr. cad.57622;
* la sud – proprietate privată – nr.cad.45197, 57620, 57619;
* la vest – proprietate privată – nr.cad. 57608.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Zona studiată prin prezenta documentație de urbanism face parte din teritoriul reglementat prin PUZ E85 – intrare E85v în municipiul Suceava, ca fiind o zonă preponderent rezidențială, dar și zone comerciale și de servicii.

Documentația de urbanism PUZ E85 – intrare E 85 în municipiul Suceava aprobată prin HCL Suceava nr.313/2005 a avut ca obiect dezvoltarea pentru o perspectivă imediată și medie a unei zone rezidențiale, în condițiile unui Plan Urbanistic General inoperant. Având în vedere că măsurile de dezvoltare ale zonei au avut la bază intervenții urbanistice de parcelare/reparcelare și organizare a unei ample zone rezidențiale de standard ridicat care au fost stabilite pentru un interval de timp de 5 ani, pe baza analizei multicriteriale a situației existente la nivelul anilor 2000, aceste măsuri nu si-au dovedit în timp viabilitatea.

**Indici urbanistici :**

Terenul ce urmează a fi reglementat este teren arabil intravilan, liber de construcții. În situația actuală, procentul de ocupare al terenului este de 0,00%, coeficientul de utilizare fiind de 0,00.

P.O.T. existent: 0 % C.U.T. existent: 0

Indicatori urbanistici maximali propuși prin PUZ:

* P.O.T.: 50%
* C.U.T.: 1,50
* Regim de înălțime maxim: P+2E sau echivalentul de 9,00 înălțime maximă
* H maxim clădiri: 9m
* H maxim obiecte publicitare: 25m
* Retragerea construcțiilor – 10,00 m retragereaclădirilor față de aliniament la B-dul 1 Decembrie, respectiv retragere clădiri de 3,00 m față de laturile laterale ale incintei, retragere clădiri de 5,00 m față de latuara posterioară a incintei.
* Spații verzi – 5% din suprafața incintei.

|  |  |
| --- | --- |
| Funcțiuni | Suprafață (mp) |
| Zonă instituții de interes public și servicii, comerț (IS) – subzona unități comerciale și servicii (IScs) | 9750,00 |
| Căi circulații (CC) – subzona CCA(P) trama artere propusă | 999,00 |
| **Total** | **10749,00** |

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă și canalizare**

Instalațiile sanitare aferente spațiului comercial propus sunt:

* Instalații de alimentare cu apă rece de la sistemul public;
* Instalații de alimentare cu apă rece și caldă menajeră a consumatorilor obiectivului;
* Instalații de stingere incendiu cu hidranți interiori și exteriori;
* Instalații de canalizare menajeră;
* Instalații de canalizare pluvială.

Rețele alimentare cu apă și rețele canalizare – ACET S.A. Suceava.

**Alimentarea cu energie electrică**

Alimenatrea cu energie electrică a imobilului propus va fi asigurată prin intermediul postului Trafo propus în colțul nord – vestic al clădirii propuse. Realizarea investiției impune obținerea de către beneficiar a avizului tehnic de racordare la electricitate, în conformitate cu reglementările în vigoare din domeniul furnizării energiei electrice la consumatori.

Rețele alimentare cu energie electrică – DELGAZ GRID S.A.

**Alimentarea cu căldură**

Pentru spațiile interioare ce necesită atât încălzire cât și răcire (climatizare), încălzirea în sezonul rece se va asigura prin intermediul a trei sisteme VRF independente, funcționând cu agenți frigorifici ecologici, ce asigură atât răcirea cât și încălzirea spațiilor interioare vizate (pompa de căldură aer – freoni - aer).

Pentru asigurarea condițiilor de confort termic interior în sezonul rece în restul încăperilor (birouri, grupuri sanitare personal și clienți, vestiare), vor fi prevăzute convectoare electrice

**Accesul rutier**

Investiția se va putea realiza cu condiția asigurării unui acces de minim 4,00m dintr-o circulație publică în mod direct sau prin drept de trecere legal obținut prin una din proprietățile învecinate.

Orice acces la drumurile publice se va face conform avizului și autorizației speciale de construire, eliberate de administratorul acestora.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenajate, iar evacuarea lor va fi asigurată periodic de serviciul de salubritate. Se va realiza o platformă gospodărească cu europubele închise etanș ce vor fi preluate priodic de o firmă de salubritate.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a)* probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

*(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în interiorul sau apropierea unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării.

**Informarea şi participarea publicului la procedura de evaluare de mediu:**

-În urma publicării în ziarul județean „Crai Nou” a anunţurilor publice privindprima versiune a planului în zilele de 20.12.2022 şi 23.12.2022, până la luarea deciziei de încadrare nu au fost semnalate observaţii din partea publicului.

- În urma publicării din data de .............2022, în ziarul …… a anunțului deciziei etapei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| Șef Serviciu Calitatea Factorilor de Mediu | Întocmit, |
| Anca IONCE | Florentina BOTEZAT |